Ég er að skrifa ritgerð um síld og mig vantar að vita hverjir eru óvinir hennar ? Fyrst má nefna það sem stendur okkur næst , manninn , en á hverju ári eru veidd hundruð þúsunda tonna af síld . Margar fisktegundir éta egg síldarinnar og má þar sérstaklega nefna ýsuna . Seiðin verða sömuleiðis ýsu og fjölda annarra fisktegunda að bráð auk þess sem sjófuglar og jafnvel marglyttur veiða síldarseiði . Ungsíld og fullorðin síld eru sömuleiðis étnar af fjölmörgum hraðsyndum fiskum á hafsvæðinu umhverfis landið svo sem af hámeri , hákarli , makríl og túnfiski auk þess sem sjófuglar éta ógrynni af síld á hverju ári . Þessar síldar gætu endað í maga manna , fiska , fugla eða sjávarspendýra . Síld er líka mikilvæg fæða fyrir sjávarspendýr svo sem seli . Háhyrningar eru algengir við stórar síldargöngur á Norður-Atlantshafi og hafa náðst merkar myndir af háhyrningum við síldarveiðar við Noreg . Þeir byrja á því að þétta torfurnar , ráðast svo á þær með því að slá til þeirra með sporðinum og dauðrota þannig síldina .